Индекс на документирана информация

РИ-ИСУ-07.01.01.00.00/3-3

**„АСАРЕЛ – МЕДЕТ“ АД – ГР. ПАНАГЮРИЩЕ**

Рег. № …………/ ……...2025г.

**Техническо задание**

**ОТНОСНО:** **"Преместване на тръбопровода за обезмедени води от SX-EW до събирателна шахта и тръбопроводите за и от западно насипище"**

**1. Съществуващо положение**

Във връзка с развитието на рудника в зоната под бивш Диспечерски пункт се налага преместването на тръбопроводи:

- Гофриран тръбопровод DN700 за отвеждане на води от SW-EX до събирателна шахта;

- DN315 за омеднени разтвори от З.Н. до SX-EW;

- DN355 за обезмедени разтвори от SX-EW до З.Н.

Предвижда се гофрирания тръбопровод DN700 да бъде заменен от две тръби HDPE DN355 PN10, които да работят в напорен режим за провеждане на водните количества.

Останалите два тръбопровода межди SX-EW и З.Н. ще бъдат изместени, по същото ново трасе, като ще бъдат изпълнени с тръби HDPE DN355 PN16

С "Енергоексперт" АД имаме сключен договор за изработване на проект за обект: "Преместване на тръбопровода за обезмедени води от SX-EW до събирателна шахта и тръбопроводите за и от западно насипище".

За изпълнението на горепосочения обект от фирма "Енергоексперт" АД е изготвена следната техническа проектна документация по части:

* Част "ХТС"
* Част "Пожарна безопасност"
* Част "План за Безопасност и здраве"
* Част "ПОИС"
* Част "ПУСО"

**2. Условия за същността/цел/, съдържанието/предмет/.**

**2.1. Същност /цел/ на услугата:**

Реализация на услуга за "Преместване на тръбопровода за обезмедени води от SX-EW до събирателна шахта и тръбопроводите за и от западно насипище".

**2.2. Съдържание /предмет/ на услугата:**

## ТРАСЕ НА ТРЪБОПРОВОДА

Трасето за преместване на обслужащите тръби от SX-EW до събирателна шахта е разделено на три участъка:

* **Първи участък** - От изливна шахта под SX-EW до съществуващ тунел с канали за стар хвостопровод;
* **Втори участък** - През тунела по съществуващо трасе на стар хвостопровод, преминаващ в мост-канал;
* **Трети участък** - От стар хвостопровод, след мост-канал, до събирателна шахта Трасето на обезмедените води е решено като двутръбен Дюкер с начална точка отливна шахта с кота 913,22 (дъно тръба) и крайна точка събирателна шахта с кота 909,08 (кота дъно тръба). В крайната точка е свободно изливане.

Другите две тръби по трасето (омедени и обезмедени разтвори) са високо напорни захранвани от помпени станции. Тръбите за обезмедени води са приети HDPE DN355 PN10, a тръбите за омедени и обезмедени разтвори са HDPE DN355 PN16. През по голямата част от трасето тръбите са положени открито на пътя и за намаляване на температурните деформация, през годината, предвиждаме да се изпълняват задържащи насипи върху тръбите през 10 метра. В ниските точки на трасето се изпълняват дренажи за изпразване на системата, а във високите точки въздушници с тройно действие.

## ПЪРВИ УЧАСТЪК

## Основното трасе на тръбопроводите започва от трапецовидна изливна шахта под SX-EW, от където се привързват двете нови тръби HDPE DN355 PN10, които заместват старата гофрирана тръба DN700. Към трасето се присъединяват и двете тръби за омедени и обезмедени разтвори. Участъка между точката на включване към системата и присъединяването към трасето при трапецовидната шахта е по мярка от място. За участък по мярка от място са определени предварителни количества за изпълнение на СМР, които трябва да се проверят. Преди влизането в тунела се явява най-ниската точка за първи и втори участък, където се изпълнява дренаж на системата. В първи участък се изпълнява рампа, от шахтата до тунела, по която се полагат тръбите. Рампата е с широчина 5 метра като е предвидена ивица за обслужващ път, чрез който да се изпълнява инспекция на трасето за поддръжка. Рампата основно се изпълнява в изкоп, като се спазват откоси 1:1.1 в естествен терен.

## ВТОРИ УЧАСТЪК

Втори участък от трасето се състои от тунел и мост канал, като преминаването и през двете съоръжения е предвидено да се изпълнява в лявото корито на стария хвостопровод. След излизането от канала на хвосторповода в края на мост-канала се явява най-високата точка, в нея е предвидено да бъде изпълнен въздушник.

## ТРЕТИ УЧАСТЪК

След преминаването по мост канала трасето продължава надземно по терена и се движи успоредно по обслужващия път. Преди стръмното спускане към пътя е предвиден бетонен опорен блок, който да предпазва тръбата от свличане. След стръмното слизане, до обслужващия път се явява най-ниската точка за трети участък, където е предвиден дренаж на системата. Преминаванията под обслужващите пътища са предвидени подземно, чрез обсадни тръби.

## ЕЛЕМЕНТИ НА СИСТЕМАТА

Функцията на помещението не се променя. Ще бъдат ремонтирани и проектирани:

* ТРЪБИ:

Напорните тръбопроводи ще се изпълняват от тръби полиетилен висока плътност (HDPE). Тръбите за разтвора между SX-EW Западно насипище са PN16, а за обезмедена вода между SX-EW събирателна шахта PN10.

* КОЛЕНА И ЧУПКИ:

Предвидено е основната част от трасето да е без чупки като промяната на посоките се извършва чрез огъване на тръбата с минимални дъги от R=40d. В местата, където това е невъзможно (вход изход канал на стар хвостопрово, стръмно слизане след опорен блок в трети участък и др.) се изпълняват чупки и колена от готови елементи.

* ДРЕНАЖИ:

В най-ниските точки се изпълняват дренажи:

* Дренаж 1 – в началото на тунела.
* Дренаж 2 – след слизането на обслужващия път към SX-EW.

Изтичалата са решени като тройници в чупките, от които се монтират намалители до DN110 и се монтира спирателни арматура. Дренажите се заустват в контролирани зони. И в двете точки на дрениране, на всяка тръба се монтира по един спирателен кран с изваждащ се шпиндел. Не се предвиждат резервни кранове тъй като, при необходимост подаването на водите могат да бъдат спрени и от точките на подаване. Тъй като водите са силно агресивни спирателните арматури са от неръждаема стомана.

* ОПОРНИ БЛОКОВЕ И ЗАТЕЖНЯВАЩИ ПРИЗМИ:

Тръбните трасета се изпълняват на повърхностно без засипване, поради тази причина се очаква полиетилена да претърпява големи температурни деформации. За да намалим тези деформации предвиждаме по дължина на трасето да се изпълняват затежняващи насипи през 10 метра. Затежняващия насип представлява призма от местен материал който ограничава деформациите. Преместванията в следствие не тези температурни разлики ще могат да се компенсират по дължина в полиетиленовия тръбопровод. Не се предвижда монтаж на допълнителни компенсатори. В началото на участък 3, след излизането стария хвостопровод се явява стръмен участък, в който ще се изпълни опорен бетонен блок. Бетонния блок има задача да задържи тръбопровода в началния етап на участъка без да се свлече, което свличане може да компрометира тръбите и тяхната функция.

**3. Обем на услугата. Основни технико-технологични параметри. Специфични изисквания към услугата.**

**3.1. Обхват и обем на строително-ремонтните работи за обекта –** реализиране на всички предвидени строително-монтажни и ремонтни работи, описани в **Приложение №1** – Количествена сметка.

**3.2. Материали за изпълнение:**

* Тръба HDPE DN355 PN10 и PN16;
* Колена за тръба HDPE DN355 PN10 и PN16;
* Дъги за тръба HDPE DN355 PN10 и PN16;
* Намалител за тръба HDPE DN355 PN10 и PN16 - 355/250;
* Намалител за тръба HDPE DN355 PN10 и PN16 - 250/160;
* Намалител за тръба HDPE DN355 PN10 и PN16 - 160/110;
* Спирателен кран DN110 PN10 и PN16 с изваждащ се шпиндел, материал неръждаема стомана;
* Тройник HDPE DN355 PN10 и PN16;
* Въздушник DN80 PN10 и PN16 - двойно действащ;
* Бетон C12/16 - сулфатоустойчив;
* Бетон C30/37 – сулфатоустойчив;
* Армировка В500В;

**3.3. Специфични изисквания за изпълнение на задачата:**

Кандидатите трябва да имат предвид при изготвяне на своето предложение и да дадат необходимата информация за специфичните условия на **Възложителя**, подробно описани в **Приложение №8**.***В това приложение не се нанасят конкретни цени.***

Всички разходи, които предвиждат кандидатите, свързани с описаните специфични изисквания, временно строителство и други видове работи (ако има такива по тяхна преценка), да се декларират в Приложение №8 като по този начин се гарантира, че те могат да осигурят тези изисквания на Възложителя, като разходите за това трябва да се предвидят в отделните единични цени за видовете *СРР* в Приложение №1.

**Относно отпадъците генерирани на обекта:**

* Строителните отпадъци да се извозват на регламентираните сметища;
* При сключване на договор с бъдещия **ИЗПЪЛНИТЕЛ**, същия ще трябва да представи всички изискуеми документи по Закона за управление на отпадъците и подзаконови нормативни актове, в това число работни листове за класификация на отпадъците, разрешение за събиране и оползотворяване, както и за транспорт на строителни отпадъци или договор с фирма притежаваща регистрационен документ за транспорт;
* Фирмата оферент е длъжна да осигури и изпълни условията по „НАРЕДБА за управление на строителните отпадъци и за влагане на рециклирани строителни материали” и да подпише декларация за управление на строителните отпадъци – **Приложение №9**;
* Всички разходи свързани с управление на отпадъците да се предвидят от оферентите като интегрирани такива в отделните цени за видовете *СРР* поПриложение № 1.

**4. Изисквания към оферентите за подготовка, изготвяне и комплектоване на Офертната документация:**

**4.1. Финансова част** – към офертата трябва да се приложи:

1. Предложения за крайни единични „твърди” цени по видове работи, като в единичните цени за даден вид дейност са включени всички съпътстващи дейности и операции. Посочените единични цени трябва да останат такива за целия пероид на строителството, отчитайки инфлационни и др. процеси, влияещи пряко върху формирането им, като например осигуряване на подходи, извършване на различни замервания, предвиждане на всички товаро–разтоварни и транспортни работи за влаганите материали и др. ресурси – франко обекта, за демонтираните отпадни материали и отпадъци - франко съответен склад или сметище, съобразно характера им, и др. подобни обезпечаващи извършването на дейностите по **Приложение №1**.

1. Цени на основни видове материали – **Приложение №2**
2. Предложение за елементи за ценообразуване на видове работи, възникнали в процеса на работа и невключени в Приложение №1 (попълват се в **Приложение №3**) .
3. Обща рекапитулационна стойност за услугата, лева без ДДС. Условия за разплащане и начин на разплащане /аванс и др./. Начин за гарантиране на аванса. – **Приложение №4**
4. Фирмен ценоразпис на цените на машиносмени на ползваната механизация с включени допълнителни разходи и печалба.

**4.2 Техническа част –** към офертата трябва да се приложи:

1. **Приложение №5** – Пакет условия, свързани със срока за изпълнение на обекта и **Приложение №6** – „Общ срок за изпълнение на услугата”.
2. При попълването на тези приложения кандидатите да отчетат следната **етапност** при сроковете за реализация на СРР:

|  |  |  |  |
| --- | --- | --- | --- |
| № | Етапи /междинни срокове в кал.дни/ | Документи по образец | Важни дати |
| 1. | Откриване на строителна площадка на обекта | Протокол обр.2 | Датата на подписан акт обр.2 се счита за «**Начало»** на срок за изпълнение |
| 2. | Готовност за отпочване и период за мобилизация |  |  |
| 3. | Период на СРР |  |  |
| 4. | Период за подготовка на екзекутиви и отстраняване на недоделки |  |  |
| 5. | Установяване годността на строежа за приемането му от комисия | Констативен акт – двустранен | Дата на подписване на констативен акт се счита «**Край**» на срок за изпълнение |

При разработката на тези приложения кандидатите да посочат:

* Срока за изпълнението на същинските *СРР* – при следните условия за организиране на работния режим:

√ двусменен 16-часов работен ден ;

√ непрекъснат работен режим /без прекъсване в почивни дни/ .

* - ПЕРСОНАЛЪТ- брой технически и работнически състав, който ще бъде ангажиран за изпълнението на *СРР* на обекта при горепосочените работни условия;
* - Краен срок за предаване на обекта ( като условна дата).

**ИЗПЪЛНИТЕЛЯТ** да даде срок за изпълнение на *СРР* за обекта в календарни дни за пълния обем по наличната проектна документация и КСС /**Приложение №1**/.

Всички срокове да бъдат посочени в **КАЛЕНДАРНИ ДНИ**.

1. Гаранционен срок за качествено извършена работа – **Приложение №7.**
2. Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта - **Приложение №8.**
3. Декларация за спазване на изискванията за «управление на строителните отпадъци», съгласно действащата нормативна уредба - **Приложение №9.**
4. Проекто-договор /не се попълва, само се парафира и подпечатва всяка страница като свидетелство, че оферентът е запознат с условията по него/. Бележки към проекто-договора НЯМА да се приемат в последващи етапи от проучването. – **Приложение №10.**
5. Декларация за срок на валидност – **Приложение №11.** Да се посочи срок на валидност на офертата не по-малък от 120 календарни дни.
6. Административни сведения, точен адрес, имената на лицата за контакти, телефон, факс и Е-mail – **Приложение №12.**
7. Декларация за ползване или не на подизпълнители – **Приложение №13**, както и декларация от управителя на подизпълнителя, че дава своето предварителното съгласие за работа по определена част от Обекта.
8. Фирмата оферент трябва задължително да направи оглед на обекта и добре да прецени обема на работата, след което се представя и подписва декларация за оглед – **Приложение №14.**
9. Декларация за конфиденциалност, която се подписва в два екземпляра. Единият екземпляр се подписва от представител на кандидат - **ИЗПЪЛНИТЕЛЯ** преди извършване огледа на обекта и остава при **ВЪЗЛОЖИТЕЛЯ**. Вторият екземпляр се подписва от Управителя/Изп.директор на кандидата и го прилага в офертата си – **Приложение №15**.
10. Декларация относно изискванията на „Асарел – Медет“ АД за съответствие с режим на наложени международни ограничителни мерки и мерки върху търговията – **Приложение №17**.
11. Автореференция с описание на дейностите, които фирмата изпълнява.
12. Доказателства за технически опит, квалификация и възможности на кандидата със следните документи:

* Справка за фирмата към момента на подаване на офертата за наличния средносписъчен брой на работещите във фирмата /в т.ч. брой квалифициран работнически и ИТР персонал/;
* Справка за налична собствена строителна механизация и автотранспорт;
* Удостоверения за членуване в браншови организации Удостоверение за регистрация от Централния професионален регистър на строителя. */само при задачи по ЗУТ/*;
* Справка за изпълнени обекти от **подобен характер** през последните 3 /три/ години с пълно описание на предмета и посочване на цена, срок на изпълнение и данни за съответния възложител;
* Референции /минимум **3**бр/ **за обекти с подобен характер** за последните три години и референтен лист с адреси, телефонни номера и лица за контакти от други възложители.

1. Удостоверение за актуалното състояние на фирмата.
2. Финансов отчет одитиран от експерт счетоводител за изминалата финансова година, както и текущ междинен финансов отчет към последното тримесечие.
3. Копие от документ за застраховка за професионална отговорност по реда на чл. 171 ЗУТ.
4. Копие от документ за наличие на системи за контрол: Обхвата на сертификацията трябва да съответства на предмета на поръчката.
5. Изисквания за съдействие от страна на Възложителя и условия за изпълнение на задачата. /ако няма се декларира/.

**4.3. Важни услови за участниците:**

* Офертното предложение трябва да бъде съставено от две части – Част първа **„Техническо предложение”** и Част втора **„Ценово предложение”.**

***ПОЯСНЕНИЕ:*** *В отделния малък плик „Ценово предложение” – поставят се само Приложения №1, №2, №3 и №4 /на хартиен и електронен носител* *CD/DVD/ диск в Excel формат по формулярите образец на Възложителя./ и вътрешнофирмения ценоразпис на мсм за ползване на механизация.*

*В отделен малък плик „Техническо предложение” се поставят всички изискуеми документи по т.4.2. от настоящето Техническо задание.*

* При непредставяне на който и да е от указаните в т.4.1 и 4.2 документи или при непопълване на, което и да е от приложенията по образец с указания за попълване, съответният участник ще бъде декласиран от по-нататъшно участие в процедурата.
* Класирането на участниците в настоящата процедура и крайният избор на Главен изпълнител ще бъде извършено по комплексна методика за оценка на предложенията съобразно одобрени критерии.

**5. Начин и критерии за приемане на извършената работа. Качествени изисквания към услугата:**

* 1. Възложителя има право да посещава площадката на строително–монтажните и ремонтни работи по всяко едно време, с цел контрол върху спазване на техническото решение и качеството на изпълнение.
  2. ПИПСРР.
  3. Протоколи по Наредба No3.
  4. Протоколи от лабораторни измервания, единични изпитания, прогонки, наладъчни работи, 72-часови проби при експлоатационни условия и др..
  5. Протокол от ЕТИС на Възложителя /*при инженерингови задачи/.*
  6. Да се влагат при изпълнението качествени материали, отговарящи на съответните действащи стандарти, отраслови нормали и на изискванията за съответствие на строителните продукти, като за това се представят нужните документи- сертификати и декларации за съответствие на продуктите. Съхранението на материалите и технологията за влагането им в строителния обект също трябва да отговаря на съответните технически изисквания за това.
  7. Междинното отчитане и разплащане на извършените работи ще се извършва на база двустранно съставен и подписан протокол обр.19 от Възложител и Изпълнител и междинен приемо-предавателен протокол.
  8. Подготовка на екзекутиви.
  9. Снимков материал.
  10. Констативен акт за установяване годността на строежа за приемане.
  11. Окончателно отчитане и приемане ще стане с Окончателен приемо-предавателен протокол за изпълнените работи, утвърден от Изпълнителния директор. От датата на утвърждаването започват да текат гаранционните срокове за *СРР* по договор.
  12. Изпълненият обем *СРР*, подлежащи на заплащане ще се отчита и заплаща въз основа на следните документи:
* Количествено-стойностна сметка (Протокол за установяване и заплащане на извършените видове *СРР*) с натрупване от началото на изпълнението, подписана от представители на Възложителя и Изпълнителя;
* Заверена от Възложителя, подробна количествена ведомост към всеки протокол за установяване и заплащане на извършените видове *СРР*, придружена с чертеж с точни данни и размери на изпълнените работи. Протоколи за приемане на скрити работи (задължително придружени със снимков материал с обозначен мащаб) и други изискуеми задължително, по образци съгласно „Наредба №3/31.07.2003г. за съставяне на актове и протоколи по време на строителството” и изискванията на ПИПСРР, заверени от Възложителя; Декларация за съответствие (сертификат) на материалите, полуфабрикатите и изделията;
* Анализи за единичните цени на изпълнените *СРР*, които не са определени в Приложение КСС към договора;
* Искане за плащане (Сметка обр.22);
* Протокол от лицензирана лаборатория от извършените замери;
* Издадена данъчна фактура от Изпълнителя;
* При непредставяне на някой от изредените документи не следва да бъде извършено разплащане на актуваните *СРР*.
  1. Изпълнителят е длъжен да актува само изцяло извършени и годни за приемане *СРР*.
  2. Качеството на изпълнените *СРР* и замерването им се извършва съгласно изискванията на Правилата за изпълнение и приемане на СРР и изискванията в предоставените чертежи.
  3. Некачествено извършените работи извън нормативите на Правилата за изпълнение и приемане на *СРР* и изискванията в предоставените чертежи не се заплащат от Възложителя, поправят се за сметка на Изпълнителя или се разрушават за сметка на Изпълнителя, след съставяне на двустранен протокол за некачествено извършени работи.
  4. Количествата на изпълнените работи ще се доказват по време на тяхното изпълнение, двустранно между Изпълнителя и Възложителя.
  5. Остойностяването на изпълнените видове работи, ще се извършва по приети твърди единични цени в Приложение 1, елементи на ценообразуване за дейности извън Приложение 1 и доказани количества.

1. **Други условия**
   1. Да се спазват Общите условия към договорите с изискванията за дейности, изпълнявани от външни партньори в контролираните от „Асарел Медет”АД територии, относно здраве и безопасност при работа, пожарна безопасност, опазване околната среда, пропускателен режим, сигурност и кадрово осигуряване.
   2. Задължително е спазването на предписанията на отдели „БЗР”, „ВК”, „Екология” и „Фирмена сигурност” и от контролните органи.
   3. При изпълнението *СРР* на обекта да се извършва оценка на риска и периодични контролни измервания на параметрите на факторите на средата свързани с оценката на риска. Да се извършва периодична поддръжка на съоръженията, свързани с изискванията по ЗБР и ПАБ.
   4. Стриктно да се спазват действуващи нормативни документи по осигуряване на здраве и безопасност при работа.
   5. Задължително е изискването за наличие на постоянно техническо ръководство.
   6. На оферентите ще бъде осигурен достъп до обекта за периода, обявен за изготвяне на офертите. На избрания изпълнител ще се осигурят условия за работа в рамките на работното време на Дружеството (едносменно или дву-/три-сменно работно време, съобразно условията по договора).
   7. Оферентите могат да извършат оглед на обекта след предварително съгласуване деня посещението, но не по-късно от 5 календарни дни преди определения краен срок за подаване на оферти.
   8. Офертите да се представят до 15.30 часа на 15.05.2025 г. по един от следните начини:

* На ръка в **Деловодството** на "Асарел-Медет" АД, запечатани в плик, адресирани до Изпълнителния Директор на “Асарел – Медет” АД, 4 500 гр. Панагюрище с надпис: **"Оферта за "Преместване на тръбопровода за обезмедени води от SX-EW до събирателна шахта и тръбопроводите за и от западно насипище"**.
* По обикновена или куриерска **поща**, запечатани в плик, адресирани до (както в предишната точка) /валидно е и пощенско клеймо/.
* На e-mail: **rshumanov@asarel.com**, лично на вниманието на Изпълнителния Директор.
  1. Офертите се отварят и разглеждат от избраната за целта комисия .
  2. Резултатите се оповестяват с приключване на работата на комисията, като подбора на подадените оферти се извършва по утвърдена методика.

Обръщаме внимание на участниците, че създадения ред в Дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

**7. За контакти**

Ръководител отдел „Строителство“ – инж. Здравка Кърпаров, тел: 0357/ 60 491;

Инвеститорски контрол – инж. Иван Д.Тухчиев, тел: 0357/ 60 394, e-mail**:** [ivantuhchiev@asarel.com](mailto:ivantuhchiev@asarel.com);

**8. Приложения:**

1. Приложение №1 – „Техническа спецификация за обекта” – Количествена сметка, извадка от работния проект.
2. Приложение №2 - Техническа спесификация на основните материали, които ще бъдат влагани на обекта.
3. Приложение №3 – Справка за ценообразуващи показатели.
4. Приложение №4 – Предлагана обща офертна цена и начин за разплащане.
5. Приложение №5 – Пакетът условия, свързани със срока за изпълнение – срокове и времетраене, план-график с начален и краен срок, справка за готовност за отпочване на работа.
6. Приложение № 6 – Общ срок за изпълнение.
7. Приложение №7 – Декларация за предложен гаранционен срок.
8. Приложение №8 – Справка-декларация за интегриране на специфичните изисквания в единичните цени при изготвяне на офертата, възможности за тяхното осигуряване и организиране на временно строителство за изпълнение на обекта.
9. Приложение №9 – Декларация за спазване на условията за Управление на строителните отпадъци
10. Приложение №10 – Проекто-Договор за строителство.
11. Приложение №11 – Декларация за срок на валидност.
12. Приложения №12 – „Административни сведения”.
13. Приложение №13 – Образец на Декларация за Подизпълнители.
14. Приложение №14 – Декларация за оглед на площадката.
15. Приложение №15 – Образец на Декларация за конфиденциалност.
16. Приложение №16 – Проектна разработка за изпълнение на обекта на CD.
17. Приложение №17 – Декларация относно изискванията на „Асарел – Медет“ АД за съответствие с режим на наложени международни ограничителни мерки и мерки върху търговията.